Man vas na hy glo eksmeisie aanrand, verkrag | Maroela Media
'n 23-jarige man is in Willowvale in die Oos-Kaap in hegtenis geneem nadat hy glo sy eksmeisie aangerand en verkrag het.
Kapt. Jackson Manatha, woordvoerder van die polisie, het gesê die man het Vrydagaand na sy eksmeisie se huis in Willowvale gegaan en haar aangerand. "Hy het haar na sy huis gesleep, haar erg aangerand en herhaaldelik verkrag."
Volgens Manatha is die 19-jarige vrou eers Saterdagoggend vrygelaat en het sy 'n klag by die polisie ingedien. Die polisie het die man opgespoor en in hegtenis geneem. Hy sal na verwagting Maandag in die hof verskyn.